Leeu byt rugbyspeler se paArgieffoto ŉ Leeu het die voormalige Griekwas-rugbyspeler, Brett Tucker, se pa Saterdag by ŉ leeupark naby Krugersdorp op die skouer gebyt, het The Star Maandag berig. Die familie het glo deur die leeupark gery toe ŉ leeu sy poot deur ŉ motorruit, wat gedeeltelik oop was, gedruk het. Toe Tucker se pa per ongeluk die elektriese venster verder oopmaak in plaas daarvan om dit toe te maak, het die leeu glo sy kop in die motor gedruk en hom op die skouer gebyt. Hy is na ŉ hospitaal geneem. Volgens The Star het die familie aangedui dat hulle nie kommentaar wil lewer nie en dat hulle regshulp gaan inwin. -SAPA